	DOKUMENT ZA INTERNETSKO SAVJETOVANJE O NACRTU OPĆEG AKTA


	NACRT
prijedloga Programa javnih potreba u sportu  i rekreaciji
Grada Poreča-Parenzo za 2027. godinu 

	Grad Poreč-Parenzo
Upravni odjel za društvene djelatnosti 

	Početak savjetovanja: 2.studeni 2026.
	Završetak savjetovanja: 3. prosinca 2026. 



RAZLOG DONOŠENJA

	Temeljem važećih propisa jedinice lokalne samouprave dužne su u svom proračunu osiguravati sredstva za ostvarivanje javnih potreba u području sporta.. Javne potrebe za koje se sredstva osiguravaju u proračunu utvrđuju se programima javnih potreba, koje donosi predstavničko tijelo jedinice lokalne samouprave zajedno s godišnjim proračunom.
Programom javnih potreba u sportu i rekreaciji za 2027. godinu utvrđuju se aktivnosti, poslovi i djelatnosti od značaja za Grad Poreč-Parenzo koji se odnose na:  poticanje i promicanje sporta; provođenje sportskih aktivnosti djece i mladih; djelovanje sportskih udruga, sportskih zajednica i saveza; sportsku pripremu, domaća i međunarodna natjecanja, te opću i posebnu zdravstvenu zaštitu sportaša; zapošljavanje osoba za obavljanje stručnih poslova u sportu; sportsko-rekreacijske aktivnosti građana; sportske aktivnosti osoba s teškoćama u razvoju i osoba s invaliditetom i održavanje i korištenje sportskih građevina.



Pozivaju se zainteresirani da zaključno 3. prosinca 2026. dostave svoje komentare na Nacrt prijedloga Programa javnih potreba u sportu i rekreaciji za 2027. godinu, putem Obrasca za savjetovanje na adresu elektroničke pošte: tihana.mikulcic@porec.hr

Po završetku savjetovanja izradit će se izvještaj koji će biti objavljen na internetskim stranicama Grada Poreča-Parenzo u roku do 8 dana od završetka savjetovanja. 
Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.

					

